کانادادا مئشه یانقینی سببیله بوشالدیلان فورت مک موری شهری، ایندی ده سل ایله باش ائتمه‌یه چالیشیر.
آلبرتا ایالتینه باغلی فورت مک موری شهرینده، مین‌لرله ائو و ایش یئری‌نین کول ائدن و هله ده داوام ائدن یانقی‌نین آردین‌دان گلن یاغیش‌لار، شهرده سله سبب اولور.
آلبرتا حکومتی طرفین‌دن 1 ژوئن‌دن اعتباراً بیر-بیر ائولرینه دؤنمه‌لرینه ایجازه وئریلن فورت مک موری ساکین‌لری، سون 24 ساعاتدا متر مکعبه دوشن 50 میللیمتر یاغیشین سبب اولدوغو سو باسقینلارییلا موباریزه ائدیر.
آلبرتا اکینچی‌لیک و مئشه ناظیرلیگین‌دن ائدیلن آچیقلامادا، یاغیشین یانقین‌ین تأثیر بؤلگه‌لری داها دا تهلوکه‌لی حالا گتیردیگی ایفاده ائدیلدی، خالق‌دان یانمیش ساحه‌لردن اوزاق دایانماسی ایستندی.
دیگر طرف‌دن یانقین معلوماتلاندیرما مرکزین‌دن ائدیلن آچیقلامادا، بؤلگه‌ده داوام ائدن یانقینین یوزده 73 نظارت آلتینا آلیندیغی بیلدیریلدی. یانقینین 590 مین هکتار آلادا تأثیرلی اولدوغو قید ائدیلدی.
بو آرادا، فورت مک موری یانقینینی سؤن‌دورمک اوچون جنوبی آفریقا‌دان گتیریلن 300 اطفاعیه‌چی ده اؤدنیش موضوعسون‌داکی آنلاشیلمازلیق حلّه قاووشدورولامادیغی اوچون اؤلکه‌لرینه دؤنمه‌یه باشلادی. 300 اطفاعیه‌چی‌نین 14 گون ایچینده اؤلکه‌لرینه قاییدا‌جاق‌لاری بیلدیریلدی.
